**Одељење за урбанизам,**

**комунално стамбене и**

**имовинско правне послове**

**Општинске управе Шид**

**Карађорђева 2**

**Шид**

**Дана: 26.08.2025. године**

**ЈП ПУТЕВИ СРБИЈЕ**

Булевар краља Александра бр. 282

11000 Београд

**Предмет: Захтев за издавање услова за израду** **Плана детаљне регулације** **кужне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, општина Шид**

Поштовани,

Обавештавано Вас да је у току израда **Плана детаљне регулације** **кужне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, општина Шид** (у даљем тексту: План),којем се приступило на основуОдлуке о изради Плана детаљне регулације кужне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, општина Шид (''Сл. лист општине Шид", бр. 10/2025).

Саставни део Одлуке о изради Плана је Решење о неприступању изради стратешке процене утицаја на животну средину Плана детаљне регулације кужне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, општина Шид издато од стране Одељења за урбанизам, комуналне-стамбене и имовинско-правне послове, Служба за обједињену процедуру, заштиту животне средине и планове бр. 011-94/II-25 од 20.06.2025.године. Решење је уз Одлуку објављено у „Службеном листу општине Шид“, бр. 10/2025.

На основу Мишљења Завода за заштиту споменика културе, Сремска Митровица бр. 351-07/25-2 од 29.05.2025. године за План није потребна израда Студије заштите непокретног културног добра. Мишљење је уз Одлуку објављено у „Службеном листу општине Шид“, бр. 10/2025.

Носилац израде Плана детаљне регулације је Општинска управа општине Шид.

 Обрађивач Плана детаљне регулације је Друштво за пројектовање и инжењеринг ''ШИДПРОЈЕКТ'' ДОО Шид.

Иницијативу за израду плана детаљне регулације је покренуло ЈП „Путеви Србије“, које је уједно и Инвеститор.

Обухват Плана детаљне регулације налази се на територији општине Шид, у КО Адашевци.

Плански основ за израду Плана представљају:

* Просторни план подручја инфраструктурног коридора граница Хрватске-Београд (Добановци), ("Сл. гласник РС", бр. 69/2003, 147/2014 и 80/2021) и
* Просторни план општине Шид, („Службени лист општине Шид“, бр. 9/2024).

Циљ израде Плана је дефинисање планског основа и обезбеђење просторних услова за уређење, изградњу и реконструкцију кружне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, а због потребе да се повећа безбедност саобраћаја и омогући бржи и квалитетнији приступ ауто-путу и на тај начин задовољи потребе корисника ауто-пута и становника општине Шид.

**У циљу што квалитетније израде Плана и техничке документације, молимо Вас да нам доставите услове и податке за планирање, пројектовање и прикључење из области за коју је надлежно Ваше предузеће, за обухват Плана детаљне регулације и непосредно контактно подручје (текстуално и графички), који могу имати утицаја на планска и техничка решења, како би исти били уграђени у плански документ и испоштовани приликом израде техничке документације.**

**У складу са чланом 27. Закона о планирању и изградњи, план детаљне регулације се израђује истовремено са израдом идејног пројекта који треба да садржи све потребне техничке податке, те Вас молимо да нам доставите услове за израду Плана и услове за израду техничке документације, у што краћем року.**

У складу са чланом 47б. Закона о планирању и изградњи и чланом 46. Правилника о садржини, начину у поступку израда докумената просторног и урбанистичког планирања органи, организације и јавна предузећа, који су овлашћени да утврђују посебне услове за заштиту и уређење простора и изградњу објеката у фази израде, по захтеву носиоца израде планског документа, у року од 15 дана, достављају услове и све расположиве податке, без накнаде, у складу са Законом.

Изузетно услови и сви расположиви подаци се могу уступити у року од 30 дана уз образложење надлежног органа, односно организације за непоступање у наведеном року, у складу са Законом. Органи, посебне организације, имаоци јавних овлашћења, издају услове и податке за израду планског документа без накнаде и таксе, осим накнаде стварних трошкова (материјални трошкови).

Рани јавни увид ПДР спровешће се у периоду од 07.07.2025.године до 22.07.2025. године. Материјал ЕРЈУ предметног Планаможете наћи на web адреси: <https://www.swisstransfer.com/d/3c401104-ee8e-49c1-ba0d-8f63d7f14d2a>

У оквиру материјала за Рани јавни увид, одређени су основни циљеви развоја за функционисање садржаја према предложеној намени површина.

У прилогу дописа достављамо Вам CD на ком се налази:

* Елаборат за рани јавни увид Плана детаљне регулације кужне раскрснице за побољшање укрсног места државног пута IIА 121 и приступне саобраћајнице бочној наплатној станици Адашевци државног пута А3 (аутопут Е-70), на km 21+009,00 државног пута IIА 121 у КО Адашевци, општина Шид, \*pdf формат;
* Графички прилози елабората за рани јавни увид, \*dwg формат;
* Одлука о изради ПДР.

За додатне информације можете контактирати:

Данијела Карашићевић, дипл.инж.арх., тел. 062 606 752,

e/mail: d.mirkovic@sidprojekt.rs

Весна Лукић, дипл. прост. планер, тел.:069 801 49 54,

е/mail: vesnalykic@gmail.com

С поштовањем

Подносилац захтева:

Руководилац одељења за урбанизам,
комунално стамбене и
имовинско правне послове

**. . . . . . . . . . . . . . . . . . . . . . . . . . . . . . .
Бранислав Чубрило, дипл.правник**